vahvistaa maksujen keskeyttämisen ajankohdaksi 24 päivän maaliskuuta 2008 ja määrää Lehman Brothers (Luxembourg) S.A. -osakeyhtiön likvidaatiomenettelystä seuraavaa: ”Velkojat: Tuomion antopäivästä lähtien korkoa ei enää makseta saataville, jotka eivät ole etuoikeutettuja tai joilla ei ole kiinnitysvakuutta tai muuta vakuutta. Kyseisestä päivästä lähtien korvauksia maksetaan ainoastaan seuraavissa tapauksissa: — toisiinsa sidoksissa olevien velkojen olemassaolo — rahoitustakuista 5 päivänä elokuuta 2005 annetun lain säännösten soveltaminen — ulkomaisen lain säännösten soveltaminen erityisesti finanssisektorista annetun lain 61-10, 61-12, 61-13, 61-14, 61-15, 61-25 ja 61-26 pykälässä vahvistettujen kansainvälistä yksityisoikeutta koskevien säännösten nojalla. Saatavien viimeinen valvontapäivä on 1 päivä elokuuta 2009. Valvontojen tarkastaminen: Selvittäjät tarkastavat valvonnat, ja ne hyväksytään valvovan tuomarin ja selvittäjien allekirjoittamalla pöytäkirjalla. Valvontojen hyväksyttävyydestä päätetään aika ajoin ja hyväksytyt valvonnat lisätään saamisluetteloihin. Luettelot ovat nähtävillä loka-, helmi- ja kesäkuun 10 ensimmäisen päivän aikana Luxemburgin piirituomioistuimen toisen jaoston kirjaamossa, jossa ilmoittautuneet velkojat ja taseeseen kirjatut velkojat voivat tutustua niihin. Mainitun ajanjakson kuluessa kyseiset velkojat voivat moittia kyseisiä luetteloihin otettuja valvontoja. Moitteesta ilmoitetaan kirjaamoon. Kirjaaja merkitsee moitteen asianomaiseen luetteloon moititun valvonnan kohdalle. Merkinnässä mainitaan moitteen päivämäärä, esittäjä ja tarpeen mukaan edustaja, joka moitteen esitti. Jotta moite voidaan hyväksyä, se on vahvistettava kolmen päivän kuluessa selvittäjille osoitetulla kirjatulla kirjeellä. Lisäksi moitteeseen on sen hyväksymiseksi sisällytettävä tarkat tiedot sen esittäjän asemasta, tiedoksianto-osoite Luxemburgin kunnassa, perusteet sille, että moitteen esittäjä on ilmoittautunut tai taseeseen kirjattu velkoja, sekä todisteet ja asiakirjat, joihin moitteen tueksi vedotaan. Selvittäjät tarkastavat moitteen hyväksyttävyyden ja paikkansapitävyyden pääpiirteisesti. Kun 10 päivän määräaika moitteiden esittämiseksi on päättynyt, valvonnat, jotka on katsottu hyväksyttäviksi ja joita ei ole moitittu, hyväksytään lopullisesti selvittäjien ja valvovan tuomarin allekirjoittamalla pöytäkirjalla. Lehman Brothers (Luxembourg) S.A. -osakeyhtiön selvittäjät ilmoittavat valvontojen riitauttamisesta tai moittimisesta velkojille kirjatulla kirjeellä, joka lähetetään valvonnassa esitettyyn osoitteeseen tai sen puuttuessa viimeiseen tunnettuun osoitteeseen. Jos velkoja ei nosta kannetta 40 (neljänkymmenen) päivän kuluessa kyseisen kirjatun kirjeen postituspäivämäärästä, kyseinen valvonta katsotaan lopullisesti hylätyksi. Jos velkoja nostaa kanteen selvittäjiä vastaan tai, jos valvontaa on moitittu, moitteen esittäjää vastaan, haastehakemuksessa tai myöhemmin esitettävässä asiakirjassa on ehdottomasti ilmoitettava tiedoksianto-osoite Luxemburgin kunnassa. Jos tiedoksianto-osoite ei säily voimassa menettelyn ajan tai jos osoitteenmuutoksesta ei ilmoiteta Lehman Brothers (Luxembourg) S.A. -osakeyhtiön selvittäjille, kaikki myöhemmät tiedot ja tiedoksiannot voidaan antaa velkojalle Luxemburgin piirituomioistuimen kaupallisen jaoston kirjaamoon, kuten kauppalain 499 pykälän 2 momentissa säädetään. Riitautukset, joista ei voida heti tehdä päätöstä, käsitellään erikseen. Riitautukset, jotka eivät kuulu Luxemburgin piirituomioistuimen tuomiovaltaan, siirretään toimivaltaisen tuomioistuimen käsiteltäviksi. Valvonnan riitauttamisesta tai moittimisesta annettuun tuomioon ei voi hakea muutosta. Lehman Brothers (Luxembourg) S.A. -osakeyhtiön selvittäjät ilmoittavat velkojalle henkilökohtaisesti tavallisella kirjeellä valvonnan hyväksymisestä. Muiden kuin euromääräisten saatavien muuntaminen EUR: Muut kuin euromääräiset saatavat muunnetaan EUR Euroopan keskuspankin julkaisemalla, likvidaatiomenettelystä annetun tuomion antopäivän valuuttakurssilla, ja kaikki hyväksytyt saatavat maksetaan euroina. Jako-osuuksien jakaminen: Selvittäjät osoittavat tuomioistuimelle pyynnön jako-osuuksien jakamiseen ja tilinpidon loppuunsaattamiseen ryhtymisestä. Tilinpidon loppuunsaattamispäivän vahvistava tuomio julkaistaan otteina viimeistään kuukausi ennen tuomioistuimen vahvistamaa päivämäärää seuraavissa lehdissä: Luxemburger Wort, Tageblatt ja Financial Times. Julkaisussa ilmoitetaan velkojille, että jolleivät velkojat ilmoita saatavistaan ennen tilinpidon loppuunsaattamiselle vahvistettua päivämäärää, saatavia ei voida ottaa huomioon jako-osuuksia jaettaessa, kuten kauppalain 508 pykälässä säädetään. Tilinpidon loppuunsaattamispäivänä selvittäjät vahvistavat vastaavat ja vastattavat sekä jaettavan määrän. Jaettavaksi ilmoitettu määrä on ositettava neljän kuukauden kuluessa tilinpidon loppuunsaattamisesta. Selvittäjien pyynnöstä annetaan tuomio, jossa vahvistetaan velkojille maksettavat jako-osuudet, minkä seurauksena osuuksien jako velkojille ei ole enää selvittäjien päätettävissä. Korkoa ei makseta velkojille, joiden saatavia ei ole lopullisesti hyväksytty ja jotka ovat saaneet vähintään yhden jako-osuuden muiden velkojien jälkeen, sikäli kuin ja ainoastaan jos viive johtuu likvidaatiomenettelyn tavanomaisesta kulusta. Korkoa ei myöskään makseta velkojille, joiden saatavat on lopullisesti hyväksytty mutta jotka saavat tosiasiallisen maksun vasta tietyllä viiveellä jako-osuudet vahvistaneen alustavan tuomion antopäivästä, sikäli kun viive johtuu siitä, että velkojat eivät ole toimittaneet selvittäjille tosiasiallisen maksun suorittamiseen tarvittavia tietoja, tai se johtuu oikeudellisesta esteestä tai velkojien tunnistamisvaikeuksista. Maksamattomat jako-osuudet on säilytettävä likvidaatiomenettelyn ajan selvittäjien hallussa, sillä kyseisille summille kertyvät korot kuuluvat velkojille yhteisesti. Selvittäjät: Tämän tuomion antopäivästä lähtien kaikki kiinteää tai irtainta omaisuutta koskevat ulosottotoimet ja muut toimet voidaan toteuttaa tai suunnata ainoastaan selvittäjiä vastaan, ja ainoastaan selvittäjät voivat harjoittaa yhtiötä koskevia toimia. Selvittäjät vannovat valvovalle tuomarille suorittavansa tehtävänsä hyvin ja luotettavasti. Kauppatuomioistuin voi milloin tahansa vaihtaa selvittäjät tai heistä toisen, lakkauttaa heidän valtuutuksensa tai nimittää lisää selvittäjiä. Selvittäjät laativat luettelon Lehman Brothers (Luxembourg) S.A. -osakeyhtiön omaisuuteen kuuluvista esineistä, arvopapereista, saatavista ja kaikista muista varoista riippumatta niiden sijainnista tai asemasta Luxemburgin suurherttuakunnassa tai ulkomailla. Selvittäjät likvidoivat ja realisoivat nämä esineet, arvopaperit, saatavat ja muut varat sekä jakavat saadun tuoton yhdessä tai useammassa erässä sen mukaan, mitä oikeuksia kullakin velkojalla on. Jakoon tarvitaan tuomioistuimen hyväksyntä. Selvittäjät voivat tämän tavoitteen täyttämiseksi vastaanottaa kaikki maksut, hyväksyä luovutuksen kuittauksella tai ilman, siirtää kaikki kauppavekselit ja realisoida yhtiön kiinteän ja irtaimen omaisuuden. Valvovan tuomarin selvitykseen perustuvalla tuomioistuimen suostumuksella selvittäjät voivat tehdä sopimuksia tai sovitella kaikki kiistat, myös silloin kun kyseessä ovat kiinteään omaisuuteen liittyvät oikeudet, jos näiden liiketoimien tai sovintoratkaisujen arvoa ei voi määrittää tai arvo ylittää 100 000 EUR. Selvittäjät voivat Luxemburgin suurherttuakunnassa tai ulkomailla missä tahansa tuomioistuimessa aloittaa tai jatkaa kaikkia menettelyjä ja toimia, jotka selvittäjistä vaikuttavat tarpeellisilta suojaamaan velkojien etuja taikka likvidoimaan, realisoimaan tai ottamaan haltuun kaikki Lehman Brothers (Luxembourg) S.A. -osakeyhtiön omaisuuteen kuuluvat varat, esineet, arvopaperit tai saatavat. Selvittäjillä on samaiset valtuudet puolustautua kaikissa oikeudenkäynneissä, menettelyissä ja toimissa, jotka on käynnistetty joko heitä vastaan heidän asemassaan selvittäjinä tai Lehman Brothers (Luxembourg) S.A. -osakeyhtiötä vastaan, esiintyä sekä kantajana että vastaajana kaikissa käynnissä olevissa ja tulevissa oikeudenkäynneissä, menettelyissä ja toimissa missä tahansa tuomioistuimessa ja esiintyä niissä väliintulijana sekä hakea muutosta kaikkiin missä tahansa riita-asiassa, menettelyssä tai oikeudenkäynnissä annettuihin tai annettaviin tuomioihin, määräyksiin tai muihin päätöksiin sekä Luxemburgissa että ulkomailla sikäli kuin selvittäjät katsovat puolustuksen, kantajana tai vastaajana esiintymisen, väliintulon tai muutoksenhaun tarpeelliseksi Lehman Brothers (Luxembourg) S.A. -osakeyhtiön varojen suojelemiseksi. Sikäli kuin he katsovat sen tarpeelliseksi, selvittäjät voivat turvautua kenen tahansa asiamiehen, edustajan tai avustajan palveluihin Lehman Brothers (Luxembourg) S.A. -osakeyhtiön kirjan-, rekisterin- ja arkistonpidossa sekä varojen säilyttämisessä ja realisoinnissa ja toteuttaa kaikki muut toimenpiteet, jotka he katsovat likvidaatiomenettelyn kannalta tarpeellisiksi. Lehman Brothers (Luxembourg) S.A. -osakeyhtiön on maksettava kaikki selvittäjille tässä tarkoituksessa ja tästä syystä aiheutuvat kulut. Selvittäjien on yhdessä allekirjoitettava päätökset sekä kolmansien osapuolten kanssa ja mihin tahansa laitoksiin ja tuomioistuimiin tehdyt asiakirjat, lukuun ottamatta tiettyihin toimiin annettuja erityisvaltuuksia. Lehman Brothers (Luxembourg) S.A. -osakeyhtiön on maksettava kaikki selvittäjille aiheutuvat kulut ja heidän palkkionsa. Likvidaatiotoimien päätyttyä selvittäjät esittävät tuomioistuimelle selvitysmenettelyn tuloksia ja osakeyhtiön varojen käyttöä koskevan selvityksen sekä tilit ja todistusasiakirjat. Tilintarkastajien lausunnon jälkeen päätetään selvittäjien työn hyväksymisestä ja likvidaatiomenettelyn päättämisestä. Likvidaatiomenettelyn päättävä tuomio julkaistaan menettelyn päättämisestä tehtävässä päätöksessä vahvistettavien sääntöjen mukaisesti. Samalla mainitaan paikka, jossa kirjanpito ja selvitysasiakirjat säilytetään vähintään viiden vuoden ajan, ja toimenpiteet, jotka on toteutettu niiden velkojille ja osakkeenomistajille kuuluvien summien ja arvopapereiden säilyttämiseksi, joita ei ole vielä voitu heille luovuttaa”,